b'\n_START_ARTICLE_\nRomanian lippu\n_START_PARAGRAPH_\nRomanian lippu on Romanian kansallistunnus yhdess\xc3\xa4 vaakunan ja kansallislaulun kanssa. Lipun on Ranskan lipun mukainen trikolori, jossa on vierekk\xc3\xa4in sininen, keltainen ja punainen pystypalkki. Palkkien sanotaan kuvastavan kolmea Romanian aluetta; Valakiaa, Transilvaniaa ja Moldaviaa. Maramure\xc8\x99 ei ole raitana edustettuna, sill\xc3\xa4 sen katsotaan usein kuuluvan it\xc3\xa4iseen Transilvaniaan. Yleens\xc3\xa4 Romanian lipussa on ollut keskell\xc3\xa4 maan kulloinenkin vaakuna, mutta vuonna 1989 kommunistivallan kaatuessa vallankumouksellisilla ei ollutkaan vaakunaa, joten heid\xc3\xa4n tunnuksenaan olikin reik\xc3\xa4 lipun keskell\xc3\xa4, mink\xc3\xa4 vaikutuksesta Romanian lipusta tuli vaakunaton. Virallisesti nykyinen vaakunaton lippu otettiin 27. joulukuuta 1989 kommunistivallan kaaduttua. K\xc3\xa4ytt\xc3\xb6\xc3\xb6notossa lipusta poistettiin Romanian kansantasavallan vaakuna._NEWLINE_Romanian lippu on samankaltainen kuin T\xc5\xa1adin lippu lukuun ottamatta vasenta raitaa, joka on T\xc5\xa1adin lipussa tummempi.'